Verloop van Siriese oorlog - Internasionaal - Republikein
Monday, February 11th, 00:51:04
Rusland skaar hom by Al-Assad
04 September 2018 | Internasionaal
Die Siriese weermag het hom voorberei vir ’n aanslag op die laaste rebellevesting in die land.
Die oorlog, wat as ’n opstand teen die regering begin is, duur al sewe jaar. Meer as 350 000 mense het na raming reeds gesterf.
Sommige glo die sterftesyfer kan selfs nader aan 511 000 wees. Daarbenewens het ’n stortvloed vlugtelinge uit die land veral in Mediterreense lande in ’n humanitêre krisis ontaard.
Die VN het ’n beroep gedoen dat burgerlikes toegelaat word om die stad Idlib voor enige aanslag op die rebellemagte te verlaat.
Só het die oorlog tot dusver verloop:
· Maart 2011 – Die eerste betoging teen pres. Basjar al-Assad versprei vinnig en ’n golf inhegtenisnemings en skietvoorvalle volg.
· Julie 2011 – Betogers neem die wapen op en militêre eenhede skaar hulle by betogers. Die betogers kry steun uit Westerse en Arabiese lande, asook Turkye.
· Januarie 2012 – ’n Bomaanval in Damaskus is die eerste deur die Noesra-front, Al-Kaïda se nuwe Siriese filiaal, wat groepe met ’n nasionalistiese ideologie wil verpletter.
· Junie 2012 – Wêreldmagte vergader in Genève, Switserland, en ondersteun ’n politieke oorgang, maar verdeeldheid oor hoe dit bereik moet word, stuit die Verenigde Nasies (VN) se vredespogings.
· Julie 2012 – Al-Assad span sy lugmag teen opposisievestings in nadat rebelle grondgebied wen. Die oorlog eskaleer met slagtings aan albei kante.
· April 2013 – Libanon se militante organisasie Hezbollah help Al-Assad om die stad Koesaïr te wen. Die veldslag toon die toenemende rol van die Iran-gesteunde groep in die konflik.
· Augustus 2013 – Amerika sê hy sal nie chemiese wapens in die Siriese oorlog duld nie, maar verroer geen vinger toe burgerlikes in ’n gasaanval op die rebelle-beheerde oostelike Ghoeta sterf nie.
· Januarie 2014 – ’n Al-Kaïda-splintergroep neem die stad Rakka oor, beset stroke grondgebied in Sirië en Irak, verklaar ’n nuwe kalifaat en noem dit die Islamitiese Staat (Isis).
· Mei 2014 – Rebelle in die stad Homs gee oor en stem in om na ’n voorstad te verskuif. Dit is hul eerste groot nederlaag in ’n groot stad en die begin van nog “ontruimingsonderhandelings”.
· September 2014 – Amerika stel ’n koalisie saam teen Isis en begin met lugaanvalle. Koerdiese magte, wat die djihadistiese gety laat draai, veroorsaak wrywing met sy bondgenoot Turkye.
· Maart 2015 – Met beter samewerking en meer wapens uit die buiteland vorder die rebelle en beset die stad Idlib, maar Islamitiese militantes speel ’n groter rol.
· September 2015 – Rusland skaar hom by Al-Assad, ontplooi sy lugmag en verskaf militêre hulp wat vinnig die verloop van die konflik beslissend teen die rebelle draai.
· Augustus 2016 – Besorg oor Koerdiese vordering teen Isis langs sy grens, begin Turkye ’n inval met geallieerde rebelle om ’n nuwe sone beheer deur Turkye te skep.
· Desember 2016 – Al-Assad se momentum neem toe nadat die Siriese weermag, ná maande se beleg, die rebelle in Aleppo, hul grootste stedelike basis, verslaan.
· Januarie 2017 – Terwyl die VN se vredespogings wankel, vergader Rusland, Iran en Turkye in Kazachstan om “deëskaleringsones” in Sirië te skep – wat ook nie die oorlog beëindig nie.
· Maart 2017 – Israel erken dat hy lugaanvalle teen Hezbollah in Sirië uitgevoer het, wat teen Iran en sy bondgenote se toenemende mag gemik was.
· April 2017 – Amerika loods ’n missielaanval op ’n lugmagbasis van die Siriese regering naby Homs ná ’n gifgasaanval op die rebellestad Chan Sjeichoen.
· November 2017 – Amerikaans gesteunde, Koerdies geleide magte verslaan Isis in Rakka. Dié offensief en ’n aanval deur die Siriese leër verdryf die djihadistiese groep uit byna al sy grondgebied.
· April 2018 – Die Siriese weermag neem Oos-Ghoeta terug voordat hy die ander insurgente-enklawe in Sentraal-Sirië, en dan die rebelle se suidelike bastion, Deraa in Junie oorneem.
· Augustus 2018 – Pro-regeringsmagte trek saam vir ’n groot aanslag op Idlib en aangrensende gebiede. – Netwerk24/Reuters
Gesondheidswerkers steeds werkloos
51 minute gelede | Ministeries
Henriette Lamprecht - Byna twee jaar ná hulle opleiding as gesondheidswerkers by die ministerie van gesondheid en maatskaplike dienste (MoHSS) ontvang het, sit dié werkers...
Reën bring blydskap én skade
51 minute gelede | Weer
Tanja Bause - Die afgelope naweek se goeie reëns het ook ’n keersy gehad.’n Intercape-bus het, sowat 45 km van Keetmanshoop af op pad na...
51 minute gelede | Mense
Tanja Bause – Namibië se voormalige ambassadeur in die Benelux-lande is Vrydag op Swakopmund oorlede.Mnr. Hanno Burkhard Rumpf het op 15 September verlede jaar sy...
BINNELAND: Gedeeltelik bewolk en warm tot baie warm met enkele tot geïsoleerde donderbuie oor die oostelike helfte van die land. Elders sal dit...
Kommer oor Etegameno se toe deure
Catherine Sasman - Ondanks die reuseprobleem van middelafhanklikheid in die land is die enigste staatsrehabilitasiesentrum, Etegameno, se deure sedert April 2018 gesluit.Die kabinet het wel...
51 minute gelede | Motors
Jaguar’s new XJ50, a special edition XJ sedan marking five decades of trademark luxury, performance and technology, is now available in South Africa.Unique exterior enhancements...
Is wyn ná bier iets om te vier? ...
51 minute gelede | Landbou
Bloomberg – Jy het dalk al die Duitse spreuk gehoor: Wein auf Bier das rat ich Dir, Bier auf Wein das lass sein?Dit kom daarop...
51 minute gelede | Internasionaal
’n Verwoestende bosbrand op Nieu-Seeland se Suid-Eiland sal na verwagting Sondag vererger weens ’n stormsterk wind wat die vlamme aanblaas.Duisende inwoners moes reeds hul huis...
Trop ysbere neem Russiese eiland oor
Inwoners van ’n afgeleë Russiese eiland het splinternuwe probleme nadat ’n trop ysbere die eiland oorgeneem het.Owerhede op Nova Zembla, noord van Rusland in die...